สวัสดีค่ะคือแม่หนูเขามีอาการปวดฟันค่ะแต่ไปฉีดวันซีนแอสตร้ามา7วันแล้วยังไม่กล้ากินยาแก้ปวดอื่นได้แต่ทานยาพาราแต่ยังไม่หายปวดสามารถทานยาแก้อักเสบ dicloxacillin ได้ไหมคะ
สวัสดีค่ะ หากฉีดวัคซีนป้องกันโรคโควิด 19 มาได้ 7 วันแล้ว ก็สามารถทานยาแก้ปวดชนิดอื่นๆ ที่ไม่ใช่พาราเซตามอลได้แล้วค่ะ โดยหากมีอาการปวดฟัน ก็อาจทานยาแก้ปวดแก้อักเสบชนิดที่ไม่ใช่สเตียรอยด์ (กลุ่ม NSAIDs) เช่น ibuprofen, diclofenac, piroxicam เป็นต้น ทั้งนี้ ต้องไม่แพ้ยาในกลุ่มนี้ค่ะ โดยอาจทานร่วมกับยาพาราเซตามอล เพื่อช่วยเสริมการออกฤทธิ์แก้ปวด ส่วนยา dicloxacillin นั้น เป็นยาปฏิชีวนะฆ่าเชื้อ ไม่สามารถลดอาการปวดได้ ดังนั้น ไม่ควรทานไปค่ะสำหรับการที่ปวดฟัน อาจเกิดจากมีฟันผุ มีฟันคุด มีเหงือกอักเสบ หรือเกิดฟันเกิดการบิ่นหรือแตก เป็นต้น ซึ่งควรหาเวลาควรต้องไปพบทันตแพทย์ เพื่อตรวจว่าเกิดจากสาเหตุใดและทำการรักษาตามสาเหตุค่ะ ในเบื้องต้น ควรรักษาความสะอาดในช่องปาก ด้วยการแปรงฟันหรือบ้วนน้ำทุกครั้งหลังทานอาหาร ใช้ไหมขัดฟันวันละ 1 ครั้ง ส่วนบริเวณที่ปวดมากและไม่สามารถแปรงฟันได้ ให้พยายามบ้วนปากด้วยน้ำเกลือบ่อยๆ ค่ะ